นายกรัฐมนตรี สั่งกำหนดมาตรการตอบสนองความต้องการประเทศ พร้อมส่งเสริมการลงทุนในประเทศ
นายกรัฐมนตรี สั่งกำหนดมาตรการตอบสนองความต้องการประเทศ พร้อมส่งเสริมการลงทุนในประเทศพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการส่งเสริมการลงทุน ที่ตึกภักดีบดินทร์ ทำเนียบรัฐบาลโดยกล่าวก่อนการประชุมว่า การค้าการลงทุนเป็นเรื่องสำคัญ วันนี้ต้องปรับรูปแบบการทำงานให้รวดเร็วขึ้นมีมาตรการแรงจูงใจที่เหมาะสมเพื่อใช้ประโยชน์ในสภาวะวิกฤตต่างๆที่เกิดขึ้นในขณะนี้ ทั้งเรื่องการย้ายฐานการผลิตทั้งเรื่องการสนับสนุนเศรษฐกิจใหม่ เช่นเกษตรชีวมวลเพื่อลดปัญหาฝุ่นละอองขนาดเล็กพีเอ็ม 2.5 ไปพร้อมกันด้วย โดยขอให้ทุกหน่วยงานแสดงความเห็นที่เป็นประโยชน์เพื่อร่วมกันขับเคลื่อนประเทศให้มีเศรษฐกิจที่ดีขึ้นอย่างยั่งยืนโดยต้องเริ่มกันตั้งแต่เวลานี้และขอให้ทางบีโอไอกำหนดมาตรการเฉพาะขึ้นมา สำหรับสิ่งที่ประเทศต้องการและนักลงทุนต้องการเพื่อส่งเสริมการลงทุนต่อไปขณะที่ในช่วงบ่าย นายกรัฐมนตรี เป็นประธานการประชุมเพื่อรับทราบนโยบายและรายงานผลการดำเนินการแก้ไขปัญหาน้ำแล้งของหน่วยงานภายใต้กองอำนวยการน้ำแห่งชาติ ซึ่งจากการรายงานสถานการณ์พบว่า ขณะนี้ภัยแล้งทำให้พื้นที่ทางการเกษตรเสียหาย 21 จังหวัด รวม 1.3 ล้านไร่ เกิดความเสียหาย 1.4 พันล้านบาท แล้วยังพบว่าการทำนาปรังมีพื้นที่ปลูกเกินกับแผนที่วางไว้ถึง 48 จังหวัด ขณะที่อ่างเก็บน้ำขนาดใหญ่และขนาดกลางทั่วประเทศเหลือน้ำใช้เพียงร้อยละ 39